Taha Karaan

Taha Karaan (2 June 1969 – 11 June 2021)  jẹ́ onímọ̀ Mùsùlùmí ti orílẹ̀-èdè South Africa àti amòfin. Òun ni olórí Muslim Judicial Council, ti ilẹ̀ South Africa nígbà náà. Òun ni olùdásílè Mahajjah Research Institute àti Dar al-Uloom al-Arabiyyah al-Islamiyyah ní Strand, Western Cape.

 Ìtàn ìgbésíayé rẹ̀ 
Ọjọ́ kejì, oṣù kẹfà, ọdún 1969 ni a bí Taha Karaan, ní Cape Town. Òun ni ọmọ  Yusuf Karaan.Ó ṣe àkàsórí ìwé Kùráànì ní Waterfall Islamic Institute, ó sì lọ kẹ́kọ̀ọ́ ní Darul Uloom Deoband, níbi tí ó ti kẹ́kọ̀ọ́ gboyè ní ọdún 1991 pẹ̀lú èsì ìdánwò tó dára jù lọ. Ó padà lọ kàwé ní Cairo University fún ọdún méjì. Díẹ̀ nínú àwọn olùkọ́ rẹ̀ ni: Saeed Ahmad Palanpuri.

Wọ́n rí Taha gẹ́gẹ́ bíi onímọ̀ gbajúgbajà ní ilẹ̀ South Africa. Wọ́n fi oyè "ash-Shāfi‘ī as–Sagīr" dá a lọ́lá (Al-Shafi'i kékeré) láti ọwọ́ Khalil Ibrahim Mula Khatir. Ní ọdún 1996, Taha ṣe ìdásílẹ̀ Dar al-Uloom al-Arabiyyah al-Islamiyyah (DUAI) ní Strand, Western Cape. Lábé ìṣàkóso rẹ̀,wọ́n ṣe ìdásílẹ̀ DUAI ti àwọn obìnrin ní ọdún 2016, ibẹ̀ sì ni Taha ti ṣe onímọ̀ràn fún àyàn iṣẹ́. Taha rọ́pọ̀ bàbá rẹ̀, Yusuf Karaan gẹ́gẹ́ bíi olórí-mufti ti Muslim Judicial Council ní ọdún 2015. Òun ni olùdásílè àti olùdarí Mahajjah Research Institute tí ó bẹ̀rẹ̀ láti gbèjà "Companions of the Prophet". Ó kọ Fleeing from Fate to Fate: 40 Ahadith on Contagion and Pandemics.

Ó kú ní ọjọ́ kọkànlá, oṣù kẹfà, ọdún 2021, látàri ìnira àjàkálẹ̀ àrùn COVID-19. 
Àwọn onímọ̀-ìjìnlẹ̀ àti àwọn onímọ̀ òye ti Islam Abdur Rahman ibn Yusuf Mangera, Faraz Rabbani, Ismail ibn Musa Menk, Omar Suleiman àti Yasir Qadhi fi ìbanújẹ́ hàn lórí ikú rẹ̀ .
 Àwọn ìtọ́kasí 

 Ìjápọ̀ gbangba 

 FNB sharia banking credentials questioned as board quits
 The Loss of A Giant, The Western world has lost one of its major scholars